Sisekaitseakadeemia parima magistritöö erastipendiumi

**STATUUT**

Asutan erastipendiumi märkimaks ära Sisekaitseakadeemia magistriõppe programmi alustamist, kui olulist arenguetappi Sisekaitseakadeemia kujunemises sisejulgeolekuliseks kompetentsikeskuseks ja seni ainsaks sisejulgeolekulist teadustegevust arendavaks asutuseks Eestis.

1. Stipendium määratakse igal aastal innovaatilisemale teadus- või rakenduslikule Sisekaitseakadeemias kaitstud magistritööle, mis edendab sisejulgeolekuteadust, mõjutab oluliselt sisejulgeolekulist praktikat või on rakendatav politsei, piirivalve, päästeteenistuste tegevuse praktilisel edendamisel.
2. Parima, ülaltoodud tingimustele vastava töö valib välja Sisekaitseakadeemia magistriõppe nõukogu ning esitab selle stipendiumi asutajale.
3. Magistriõppe nõukogul on õigus lõpliku valiku tegemiseks esitada kaks võrdset, tingimustele vastavat, magistritööd stipendiumi asutajale lõpliku valiku tegemiseks.
4. Vastava tasemega töö puudumisel on magistriõppe nõukogul õigus jätta töö esitamata.
5. Stipendium antakse välja üks kord aastas ja see antakse üle magistriõppe kursuse lõpuaktusel.
6. Stipendiumi määramise aluseks on stipendiumi asutaja vaba tahe.
7. Stpiendiumi suurus on 500 eurot, mille suurust stipendiumi asutaja võib võimalusel suurendada.
8. Erastipendiumi fondiga võivad ühineda sisejulgeolekuteaduse edendamisest huvitatud füüsilised isikud.

Priit Männik

Stipendiumi asutaja

Tallinnas, 2.05 2011